

**CONSILIUL NAŢIONAL PENTRU COMBATEREA DISCRIMINĂRII**

**Autoritate de stat autonomă**

**Operator de date cu caracter personal nr. 11375**

**Comunicat de presă referitor la hotărârile adoptate de Colegiul director al CNCD in sedinta din data de 10.06.2019**

Colegiul director al Consiliului National pentru Combaterea Discriminării, întrunit în ședința de soluționare a petițiilor în data de 10.06.2019, a adoptat următoarele hotărâri:

1. Afișul publicitar promovat de o societate comercială care conținea mesajul ”deschis tot timpul”, alături de o fotografie a unei femei cu picioarele îndepărtate, reprezintă discriminare și încalcă dreptul la demnitate a persoanelor de gen feminin conform art. 2, alin. 1 și art. 15 din O.G. 137/2000, republicată.

* s-a aplicat sancțiunea amenzii contravenționale în cuantum de 5.000 lei.
* hotărâre adoptată cu unanimitate de voturi a celor prezenți (7).

1. Decizia unei educatoare de a muta un copil cu dizabilități la o altă grupă pe perioada inspecției reprezintă discriminare conform art. 2 și art. din 15 O.G. 137/2000, republicată.

* educatoarea a fost sancționată cu avertisment contravențional, iar gradiniței i s-a aplicat sancțiunea amenzii contravenționale în cuantum de 1.000 lei. Se recomandă educatoarei ca pe viitor să evite astfel de acțiuni.
* hotărâre adoptată cu unanimitate de voturi a celor prezenți (7).

1. Refuzul unui taximetrist de a transporta o persoană cu autism reprezintă discriminare conform art. 2, alin. 1, și art. 10 , lit g) din 15 O.G. 137/2000, republicată.

* s-a aplicat sancțiunea amenzii contravenționale în cuantum de 1.000 lei pentru firma de taximetrie și 1.000 lei pentru șofer, cu obligația de a publica într-un cotidian național un rezumat al hotărârii și recomandarea ca în viitor să acorde servicii de taximetrie fără discriminare.
* hotărâre adoptată cu unanimitate de voturi a celor prezenți (7).

**Colegiul director al Consiliului Național pentru Combaterea Discriminării**

**10.06.2019**

**București**